Silazak u podzemlje

**Silazak u podzemlje (katabaza, starogrčki: κατάβασις, od κατὰ "dole” i βαίνω "ići”)  **, komparativnomitološki mitem prisutan u različitim religijama diljem svijeta, uključujući hrišćanstvo. Heroj ili božanstvo gornjeg svijeta putuje u donji ili podzemni svijet odnosno u zemlju umrlih te se vraća, često s traženim predmetom ili voljenom osobom ili uzvišenim znanjem. Sposobnost da još za života uđe u carstvo umrlih te se odande vrati, dokaz je da klasični heroj posjeduje izniman status veći od smrtnika. Božanstvo koje se vraća iz podzemlja, demonstrira eshatološke teme poput cikličke naravi vremena i egzistencije ili pobjede nad smrću i mogućnosti besmrtnosti.

## Katabaza

:*glavni članak: [[katabaza]]*

Jedno značenje katabaze (grč. : silazak, povratak) jest epska konvencija herojeva putovanja u podzemni svijet. Na primjer, u grčkoj mitologiji Orfej ulazi u podzemlje da bi vratio Euridiku u svijet živih.

Većina se katabazâ zbiva u nadnaravnu svijetu poput hada ili pakla; tako se u *[[Nekija|Nekiji]]*, jedanaestoj knjizi *[[Odiseja|Odiseje]]*, opisuje Odisejev silazak u podzemlje. No katabaza se može odnositi i na putovanje kroz druge distopijske predjele poput onih na koje Odisej nailazi tijekom svojeg 20-godišnjeg putovanja iz Troje natrag na Itaku. Pilar Serrano dopušta upotrebu termina *katabaza* za obuhvat kratkih ili kroničnih boravaka u podzemlju, uključujući ovdje i Lazara te Kastora i Poluksa.

## Mitološki likovi

Mitološki likovi koji posjećuju podzemlje jesu:

; starosumerski
* Enkidu, na pločici *[[Ep o Gilgamešu|Epa o Gilgamešu]]*, obično se smatra kasnijim dodatkom priči
* Gilgameš, silazi u podzemlje da bi susreo Utnapištima tijekom potrage za besmrtnošću
* Inana, silazi u podzemlje s darovima da bi prošla kroz sedam vrata podzemlja

; staroegipatski
* Oziris, egipatski bog (vidi još egipatska ''Knjiga mrtvih'')
* Merire, mađioničar iz *Vandierova papirusa* (Posener, 1985.)

; starogrčki i starorimski

* Adonis/Tamuz, oplakuje ga i potom spašava njegova družica/majka Afrodita/Inana/Ištar
* Dioniz, bog koji spašava Semelu iz hada i ponovo u svojoj ulozi kao patron teatra
* Heraklo, za svoj dvanaesti posao pri kojem također spašava Tezeja
* Hermo, bog koji iz hada spašava Perzefonu
* Orfej, da bi iz hada spasio Euridiku
* Perzefona i Demetra
* Psiha
* Odisej
* Eneja, da bi razgovarao sa svojim ocem u *[[Enejida|Enejidi]]*
* Tezej i Piritoj, pokušavaju oteti Perzefonu; u tome ne uspijevaju, a jedino Tezeja spašava Heraklo

; judeokršćanski
* Isus, tijekom silaska nad pakao
* Dante, u *[[Božanstvena komedija#Pakao|Božanstvenoj komediji: Paklu]]*
* Isus, u Pistis Sofiji

; nordijski i finski
* Odin
* Baldr
* Hermod
* Helreið Brynhildar
* Lemminkäinenovo spašavanje iz Tuonele koje poduzima njegova majka

; velški
* Pwyllov silazak u Annwn u velškom *[[Mabinogion]]u*
* Preiddeu Annwfn, ekspedicija kralja Arthura u Annwfn po pripovijesti iz *[[Taliesinova knjiga|Taliesinove knjige]]*

; ostali
* japanska mitologija: Izanagi i Izanami u Yomi
* majanska mitologija: Hunahpu and Xbalanque, majanski herojski blizanci
* mahajanski budizam: silazak bodhisatve Kuan Jin u područje nalik paklu nakon što je u samilosti preuzela lošu karmu svojeg egzekutora
* vedska religija: Ušas (zora) oslobođena je iz Vale uz pomoć Indre
* hinduizam: car Judhišthira silazi u Naraku
* olonska mitologija (američkodomorodačka): Kaknu se bori s Tijelom Kamena
* jorupska mitologija: Obatala, ustajući i umirući bog Ile Ifea, kulturnog centra Joruba
* mongolska mitologija: Gesar-kan pokreće invaziju na carstvo Erlik da bi spasio dušu svoje majke.

## Izvori

## Preporučena literatura

* Walter Burkert, *[[Homo necans]]*.
* Janda, M., *Eleusis, das indogermanische Erbe der Mysterien* (1998.).
* Rachel Falconer, *Hell in Contemporary Literature: Western Descent Narratives since 1945*, (Edinburgh University Press, 2005/07).
* World of Dante, multimedijski website koji nudi talijanski tekst *Božanstvene komedije*, prijevod Allena Mandelbauma, galeriju, interaktivne karte, kronologiju, muzičke snimke i pretraživu bazu podataka.
* Shushan, Gregory. 2009. *Conceptions of the Afterlife in Early Civilizations Universalism, Constructivism and Near-Death Experience*. New York & London, Continuum.